**Ռոզմարի Բրեդդոկ ԴեՈւիթ** (անգլ.՝ Rosemarie Braddock DeWitt, հոկտեմբերի 26, 1971(1971-10-26), Ֆլաշինգ, Քուինս, Նյու Յորք, Նյու Յորք, ԱՄՆ), ամերիկացի դերասանուհի։

Վաղ տարիներ
-----------

Ռոզմարի ԴեՈւիթը ծնվել է Նյու Յորքի Քուինս թաղամասի շրջաններից մեկում՝ Ռոզմարի Բրեդդոքի և Քենի ԴեՈւիթի ընտանիքում։ Բռնցքամարտի աշխարհի չեմպիոն Ջեյմս Բրեդդոկի թոռնուհին է։ Պապի կյանքի մասին պատմող «Մոխրոտիկ տղամարդ» ֆիլմում խաղացել է Սառայի դերը։ Ռոզմարին բնակվել է Նյու Ջերսիի Հանովեր Թաունշիփում, որտեղ ավարտել է «*Whippany Park*» միջնակարգ դպրոցը։ Սովորելու տարիներին մասնակցել է դպրոցական մի քանի թատերական ներկայացումների։ Ավելի ուշ Հոֆստրայի համալսարանին կից քոլեջում ստացել է արվեստի բակալավրի աստիճան։ Քոլեջում անդամակցել է «*Alpha Phi*» սոցիալական միությանը։ Ռոզմարին նաև ուսանել Նյու Յորքի դերասանական կենտրոնում։

Գործունեություն
---------------

#### Թատրոն

Ռոզմարին խաղացել է բազմաթիվ բրոդվեյան ներկայացումներում։ Մասնավորապես, նա «*Second Stage*» թատրոնում մասնակցել է Ջոն Պատրիկ Շենլիի «*Danny and the Deep Blue Sea*» պիեսի բեմադրությանը, «*Atlantic Theater Company*» թատրոնում Ջորջ Քաուֆմանի «*The Butter and Egg Man*» պիեսի բեմադրությանը և Քրեյգ Լուկասի «*Small Tragedy*» պիեսի բեմադրությանը, որն արժանացել է «*Obie*» մրցանակի։

2010 թվականի մայիսի 4-23-ը Ռոզմարին խաղացել է «*MCC*» թատրոնում՝ ռեժիսոր Ջոնաթան Դեմիի «*Family Week*» ներկայացման մեջ՝ հիմնված Բեթ Հենլիի պիեսի վրա, որն արժանացել է քննադատների դրական արձագանքներին։

#### Հեռուստատեսություն

2009-2011 թվականներին Ռոզմարին խաղացել է «*Showtime*» հեռուստաալիքի «*United States of Tara*» սերիալում՝ մարմնավորելով Տարա Քրեյնի քրոջ՝ Շարմեյնին։ Նկարահանվել է «AMC» հեռուստաալիքի «Անխելքները» սերիալի առաջին եթերաշրջանում և 2006-2007 թվականներին՝ «Fox» ընկերության «Բանակցորդները» սերիալում։ Ռոզմարի ԴեՈւիթը նկարահանվել է նաև «Կարգ ու կանոն։ Հատուկ կորպուս», «Սեքսը մեծ քաղաքում», «Փրկիր ինձ» և «Պրոդյուսեր» հեռուստասերիալներում։

#### Կինո

2008 թվականին Ռոզմարին նկարահանվել է «Ռեյչելն ամուսնանում է» մելոդրամայում, որտեղ եղել է Էն Հեթուեյի խաղընկերուհին։ Այդ դերի համար արժանացել է մի քանի մրցանակների, այդ թվում՝ «Արբանյակ» մրցանակի՝ որպես «երկրորդ պլանի լավագույն դերասանուհի»։ 2010 թվականին «Տղամարդկանց խումբ» դրամայում խաղացել է Բեն Աֆլեքի հետ, իսկ 2011 թվականին խաղացել է «Մարգարետ» դրամայում։

Անձնական կյանք
--------------

1995-2006 թվականներին Ռոզմարին ամուսնացած է եղել դերասան և ռեժիսոր Քրիս Մեսինայի հետ։

2009 թվականի նոյեմբերի 2-ից ամուսնացած է դերասան Ռոն Լիվինգստոնի հետ, որի հետ նա 3 տարի հարաբերություններ է ունեցել մինչև հարսանիքը։ Զույգն ունի երկու հոգեդուստր՝ Գրեյսի Ջեյմս Լիվինգստոնը (ծնված 2013 թվականի ապրիլի 29-ին) և Էսփերանսա Մեյ Լիվինգստոնը (ծնված 2015 թվականի դեկտեմբերին)։

Ծանոթագրություններ
------------------

1. 1 2  Internet Movie Database — 1990.
2. 1 2 3  «Rosemarie DeWitt: Biography» (անգլերեն)։ TvGuide.com։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
3. ↑  Allen St. John. (2010 թ․ հունիսի 15)։ «The Star Next Door» (անգլերեն)։ New Jersey Monthly։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
4. ↑  «Rosemarie DeWitt- Biography» (անգլերեն)։ Yahoo Movies։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
5. ↑  CHARLES ISHERWOOD. (2010 թ․ մայիսի 5)։ «Speed Bumps and Potholes on the Road to Recovery» (անգլերեն)։ New York Times։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
6. ↑  Michael Ordoña. (2008 թ․ հոկտեմբերի 2)։ «Rosemarie DeWitt on 'Rachel Getting Married'» (անգլերեն)։ LA Times։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
7. ↑  PATRICK HEALY. (2010 թ․ մայիսի 18)։ «Revisiting the Psyches of Troubled Women» (անգլերեն)։ New York Times։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
8. ↑  «'Office Space' star Ron Livingston weds» (անգլերեն)։ USATODAY.com։ 11/12/2009։ Արխիվացված է օրիգինալից 2012 թ․ սեպտեմբերի 14-ին։ Վերցված է 2012 թ․ մայիսի 14
9. ↑  Rosemarie DeWitt Reveals She Welcomed a Daughter Through Adoption: ‘She’s a Little Sweetheart’

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 9034131 · BNE: XX4788036 · BNF: 165470936 · GND: 14099002X · ISNI: 0000000122844843 · LCCN: no2009037473 · NKC: pna2018995703 · NTA: 354791508 · NUKAT: n2014005431 · SUDOC: 149090765 · VIAF: 120249081 · WorldCat VIAF: 120249081 |

 |

 |